ddrg/super_eurlex huggingface dataset:
5.

märgib seoses 2019. aasta eelarve täitmisele heakskiidu andmise raporti järelmeetmetega, mis käsitlevad rahulolematust ameti mõne tegevuse elluviimisega, et amet on võtnud uusi lisaülesandeid, nagu Euroopa roheline kokkulepe, kaheksas keskkonnaalane tegevusprogramm ja kestlik rahandus, millega ei ole kaasnenud piisavaid vahendeid ja töötajaid, et täita ametile õigusaktides sätestatud eesmärke; märgib, et amet toetas otseselt Euroopa rohelise kokkuleppe ning kliima- ja energiapoliitika raamistiku 2030 rakendamist mitme tegevuse ja komisjoniga tehtava koostöö kaudu; märgib lisaks, et amet on eraldanud spetsiaalselt selle tegevuse jaoks operatiivtöötajaid ning et see rõhutab üha enam ameti tugifunktsiooni; kutsub ametit üles alustama komisjoniga arutelu, vajaduse korral ELi asutuste võrgustiku kaudu, et neid küsimusi käsitleda ja anda eelarve täitmisele heakskiidu andmise eest vastutavale institutsioonile aru selles valdkonnas toimunud muutustest;
39.

rõhutab, kui oluline on suurendada ameti digitaliseerimist asutusesisese toimimise ja juhtimise seisukohast, kuid ka selleks, et kiirendada menetluste digitaliseerimist; rõhutab, et amet peab jätkama selles valdkonnas ennetavat tegutsemist, et vältida ametitevahelist digilõhet; juhib aga tähelepanu sellele, et tuleb võtta kõik vajalikud turvameetmed, et hoida ära igasugune oht töödeldava teabe turvalisusele internetis;
2.

väljendab heameelt selle üle, et keskus on teada andnud, et tema 2019–2020 aasta ümberkujundamiskava, mis töötati välja tõlkekeskust kui ELi ametitele ja organitele ühise keeleteenuse pakkujat käsitleva välisuuringu „Study on the Translation Centre as the Shared Linguistic Service Provider for the EU Agencies and Bodies“ alusel koostatud soovituste põhjal, on peaaegu täielikult rakendatud (98 %);
56.

tunneb heameelt, et Euroopa Liidu Kohus on pühendunud paberi mõistliku ja vastutustundliku kasutamise edendamisele ning selle tarbimise vähendamisele ning et paberi tarbimine on järsult vähenenud (vähenemine oli 63,7o% võrreldes 2015. aastaga ja 56o% võrreldes 2019. aastaga); märgib samas, et 2020. aastal oli valge paberi eelarve siiski 640 000 eurot; tunneb heameelt selle üle, et alates 2020. aastast on Euroopa Liidu Kohtus kasutatud üksnes kestlikult majandatud metsadest pärit paberit, mis näitab komisjoni avaldatud valdkondliku viitedokumendi kohaselt paberikasutuse tipptaset; palub Euroopa Liidu Kohtul jätkata jõupingutusi, et saada paberivabaks institutsiooniks;
55.

on teadlik, et andmekaitseinspektor on täisliige Euroopa Andmekaitsenõukogus, mis on isikuandmete kaitse üldmääruse alusel loodud sõltumatu asutus, mis edendab koostööd riiklike andmekaitseasutuste vahel, et tagada andmekaitse-eeskirjade järjepidev kohaldamine kogu liidus; mõistab, et vastastikuse mõistmise memorandumis määratakse kindlaks Euroopa Andmekaitsenõukogu ja andmekaitseinspektori vahelise koostöö tingimused, kusjuures viimane on nii Euroopa Andmekaitsenõukogu liige kui ka sellele haldus- ja logistilist tuge pakkuva, analüütilist tööd tegeva ning Euroopa Andmekaitsenõukogu ülesannete täitmisele kaasa aitava sõltumatu sekretariaadi tagaja;
31.

tunneb heameelt komitee ning endise finantskontrolöri ja siseaudiitori Robert McCoy vahelise lepitusmenetluse esimese etapi tulemuste üle, mille tulemusel allkirjastati 2019. aasta detsembris poliitiline kokkulepe põhimõtete kohta, millega reguleeritakse Robert McCoy kui heauskse rikkumisest teataja juhtumi lahendamist; tuletab meelde, et 2017. aasta eelarve täitmisele heakskiidu andmise resolutsiooni alusel nimetati vahendajaks üks Euroopa Parlamendi liige ning kõik pooled alustasid vahendusmenetlust, et lõpetada komitee ja Robert McCoy vaheline vaidlus eesmärgiga saavutada kompromiss; võtab teadmiseks, et komitee jätkas kavandatud vahenduskohtumisi Robert McCoyga; on teadlik asjaolust, et vahendusmenetluse teine etapp lõppes 9. juulil 2021. aastal parlamendi vahendaja, parlamendi eelarvekontrollikomisjoni, Robert McCoy ning komitee presidendi ja peasekretäri abiga ning lõpliku finantskokkuleppe allkirjastamisega; on viimaks teadlik asjaolust, et pärast seda, kui eelarvepädevad institutsioonid olid ülekande heaks kiitnud, tegi komitee 2021. aasta novembris Robert McCoyle kokkulepitud makse; tunnustab tööd, mida on möödunud rohkem kui kahekümnel aastal teinud komitee eelarve täitmisele heakskiidu andmise eest vastutavad järjestikused raportöörid ja variraportöörid, kes koos lepitusmenetluse ja parlamendi õigusteenistuse abiga aitasid kõnealuse pikaajalise küsimuse lahendada; peab äärmiselt kahetsusväärseks Robert McCoyle tekitatud märkimisväärset kahju ja märgib, et see juhtum ei oleks tohtinud jääda lahendamata üle 18 aasta; väljendab siirast rahulolu selle juhtumi lahendamise üle ja toetab komitee tegevust, mille eesmärk on tagada, et selline olukord ei saaks uuesti tekkida;
25.

märgib, et COVID-19 kriisi tõttu tuli asutuse töö kiiresti ümber korraldada ning esialgu pöörati põhitähelepanu lühikeses ja keskmise pikkusega perspektiivis talitluspidevuse säilitamisele; märgib, et asutus koostas COVID-19-ga seotud valmisoleku kava, mille eesmärk on näidata, et asutus jälgib pandeemiaga seonduvat tähelepanelikult ja on võimeline kehtestama selgeid suuniseid ja meetmeid, mille eesmärk on kaitsta oma töötajate heaolu ja tegevuse järjepidevust, muu hulgas kriisiohjerühma kaudu, kes toetas kriisiohjet ja kava rakendamist; väljendab heameelt selle üle, et asutus on rõhutanud töötajate ohutuse tagamist ning samal ajal piiranud COVID-19 kriisi mõju oma põhiülesannetele ja -tegevustele; märgib, et asutus on võetud meetmeid välise audiitorühingu tehtud auditi abil hinnanud, ning kutsub asutust üles jagama saadud teavet ja saadud õppetunde ELi ametite võrgustiku kaudu teiste liidu ametitega;
48.

märgib, et Euroopa Andmekaitseinspektor viis 2019. aastal läbi uurimise seoses isikuandmete töötlemisega ombudsmani poolt ja saatis seejärel oma soovitused ombudsmanile 2020. aasta novembris; on teadlik, et ombudsman kiitis heaks kõik soovitused tervikuna ja et Euroopa andmekaitseinspektor on juhtumi lõpetanud; palub ombudsmanil oma aastaaruandes teavitada eelarvepädevaid institutsioone protsessi lõpuleviimisest; on teadlik ka sellest, et Euroopa Andmekaitseinspektor palus ombudsmanil ja teistel liidu institutsioonidel anda teavet andmete edastamise kohta kolmandatele riikidele ja rahvusvahelistele organisatsioonidele, ning palub ombudsmanil järgida sellega seoses Euroopa Andmekaitseinspektori soovitusi;
9.

võtab murega teadmiseks agentuuri kõrgema juhtkonna soolise koosseisu, kus kolm liiget kolmest (100 %) on mehed, ja agentuuri haldusnõukogu soolise koosseisu, kus 28 inimesest 24 (85,7 %) on mehed; võtab lisaks murega teadmiseks soolise tasakaalu puudumise agentuuri kogu töötajaskonnas, kus 202 töötajast 135 on mehed (66,8 %); tunnustab agentuuri pingutusi parandada soolist tasakaalu, viies kõrgema juhtkonna ametikohtadel töötavate naiste esindatuse 7 %-lt 2017. aastal 33 %-le 2020. aastal; kordab oma üleskutset agentuurile võtta võimalikult kiiresti lisameetmeid, et tagada parem sooline tasakaal oma kõrgemas juhtkonnas; palub, et komisjon ja liikmesriigid võtaksid agentuuri haldusnõukogu liikmete nimetamisel arvesse soolise tasakaalu tagamise tähtsust; tuletab agentuurile meelde, et kandidaatide valimisel on olulised oskused, teadmised ja kogemus, samuti geograafiline ja sooline tasakaal töötajate vahel;
14.

tunneb heameelt selle üle, et ajutiste töötajate arv on töötajate koguarvuga võrreldes vähenemas; rõhutab, et üks ajutistest töötajatest sõltumise põhjuseid oli Euroopa Parlamendi ja nõukogu määruse (EL) 2021/2303 (2) (Euroopa Liidu Varjupaigaameti asutamismäärus; edaspidi „määrus“) vastuvõtmise ja jõustumise hilinemine; väljendab heameelt määruse jõustumise üle, mis võimaldas uuel Euroopa Liidu Varjupaigaametil võtta tööle tasustatud eksperte; rõhutab, et niisuguse sõltuvuse vähendamiseks pidas amet komisjoniga aktiivset dialoogi; peab kahetsusväärseks, et leida suudeti vaid lühiajalised lahendused ja et ametil lubati 2020. aastal võtta tööle 58 lepingulist töötajat vaid üheks aastaks, st määruse kavandatud vastuvõtmise ajani; märgib siiski, et määruse vastuvõtmise hilinemise tõttu sattus amet raskesse olukorda, kuna kokkuleppe alusel ei olnud ametil võimalik neid lepinguid määruse jõustumiseni pikendada; peab kahetsusväärseks, et komisjon ei olnud ametile kõnealuste ametikohtade kavandamisel ja määramisel sugugi ettenägelik; rõhutab, et see olukord avaldas negatiivset mõju ameti suutlikkusele töötajaid värvata ja ameti tegevusele;
5.

märgib, et sihtasutus tõhustas 2020. aastal koostööd peamiste sidusrühmadega ning korraldati üle kümne veebiseminari selliste partneritega nagu Euroopa Komisjon, Euroopa Parlament, Rahvusvaheline Tööorganisatsioon ja ELi ametid; märgib, et sihtasutus teeb pidevat koostööd Euroopa Tööjõuametiga (ELA); märgib, et sihtasutus ja Euroopa Kutseõppe Arenduskeskus (Cedefop) jätkasid 2020. aastal koostööd Euroopa ettevõtete uuringu asjus, mis viidi ühiselt läbi 2018.–2019. aastal, ning et tegevuste tulemuste levitamist korraldati ühiselt tööjõuökonoomika instituudiga (IZA); märgib, et sihtasutus on Euroopa Soolise Võrdõiguslikkuse Instituudi soolise võrdõiguslikkuse indeksi üks peamisi andmeesitajaid ning korrapäraselt vahetatakse teavet ka Euroopa Tööohutuse ja Töötervishoiu Ametiga; märgib lisaks, et sihtasutus püüab sõlmida vastastikuse mõistmise memorandumi ELAga ja Euroopa Keskkonnaametiga (EEA); väljendab heameelt sihtasutuse koostööle ja teadmiste jagamisele suunatud lähenemisviisi üle ning leiab, et teised ametid ja organid võiksid sellest eeskuju võtta; märgib, et selline koostöö suurendab sünergiat ja aitab vältida kattumisi;
4.

võtab teadmiseks, et ITERi nõukogu otsustas, et ajutiselt jäädakse projektikirjelduse kava juurde, mille kohaselt rajatakse esimene plasma 2025. aasta detsembriks, kuigi prognoosi järgi tuleks tähtaega kaheksa kuud edasi lükata, sest nii komponentide tarne kui ka paigaldustööde algus Cadarache’is on viibinud ja mõju on olnud ka COVID-19 pandeemial; märgib, et ITERi organisatsioon on tunnistanud, et esimese plasma ajakavas on tekkinud kõrvalekaldeid, mida ei ole võimalik korvata; peab kahetsusväärseks, et mahajäämus on kokku ligikaudu 17 kuud ja see ei ole tingitud mitte ainult pandeemiast, vaid ka mõnede komponentide, eelkõige vaakumkambri ja eriti Euroopa riikide vastutusalasse kuuluvate osade hilisemast tarnest ning sellest, et rahvusvahelise organisatsiooni montaažitööd kulgevad üldiselt aeglasemalt; palub ühisettevõttel anda eelarve täitmisele heakskiidu andmise eest vastutavale institutsioonile selle kohta aru; märgib lisaks sellele, et ajakavas ei ole ettenägematute asjaoludega arvestatud ning komisjoni ja Ameerika Ühendriikide Energeetikaministeeriumi soovitust ei ole liidu tasandil järgitud ega arvesse võetud; võtab 9. iga-aastase hindamisaruande põhjal teadmiseks, et ühisettevõtte tegevuskavasse tuleks lisada ajakavaga seotud ettenägematute asjaolude reserv ja see peaks olema osa projektikirjeldusest; võtab ühtlasi teadmiseks soovitused, mille on andnud haldusreservide hindajate rühm; palub ühisettevõttel anda eelarve täitmisele heakskiidu andmise eest vastutavale institutsioonile selle kohta aru;
30.

rõhutab, et kontrollikoda märkis oma aastaaruandes ELi ühisettevõtete eelarveaasta 2020 kohta, et toetusesaajate poolt deklareeritud personalikuludes esinevad püsivad süsteemsed vead, eelkõige VKEde ja uute toetusesaajate puhul; märgib, et sellistest vigadest on korrapäraselt teatatud ka ühise audititalituse ja tema lepinguliste audiitorite järelauditites; rõhutab, et selle aruande 39. leheküljel märgib kontrollikoda, et programmi „Horisont 2020“ personalikulude deklareerimise eeskirjade ühtlustamine ja lihtsustatud kuluvõimaluste ulatuslikum kasutamine on eeltingimus tulevaste teadusuuringute raamprogrammide veamäärade stabiliseerimiseks allapoole olulisuse piirmäära; ergutab ühisettevõtet tugevdama oma sisekontrollisüsteeme, arvestades et VKEd ja uued toetusesaajad on rohkem veaaltid.
33.

võtab ameti iga-aastase konsolideeritud tegevusaruande põhjal teadmiseks, et amet reageeris COVID-19 pandeemiale õigeaegselt ja asjakohaselt nii oma töötajate ja töökorralduse kui ka raudteesektori osas; märgib, et haldusnõukogu võttis vastu vajalikud otsused, et tagada pandeemia ajal ameti talitluspidevus, sealhulgas ameti töötajate kaugtööks vajalik otsuste tegemise kord ja tulemuslikuks kaugtööks vajalik digitaalne tugi; märgib, et amet on loonud pandeemiaolukorra õigeaegseks jälgimiseks ja reaalajas otsuste tegemiseks rakkerühma, et kaitsta töötajate tervist ja ohutust töökohal, säilitades samal ajal tõhususe; väljendab heameelt asjaolu üle, et amet korraldas korrapäraseid üldkoosolekuid, et hoida oma töötajaid selle aja jooksul kursis ja tagada nende kaasamine;
8.

märgib murega, et kontrollikoja aruandes ühisettevõtte raamatupidamise aastaaruande kohta juhitakse tähelepanu asjaolule, et tööstusharu esindavate liikmete mitterahaline toetus lisategevusele moodustas vaid 53 % määrusega (EL) nr 560/2014 kindlaks määratud 1 755 000 000 euro suurusest minimaalsest summast; märgib lisaks, et 2020. aasta lõpus teatasid tööstusharu esindavad liikmed, et pärast kõigi „Horisont 2020“ projektikonkursside käivitamist eraldati 433 000 000 eurost ligikaudu 95 700 000 eurot mitterahalise toetusena tegevuskulude katteks; märgib seetõttu, et selline olukord viitab tõsisele ohule, et programmi „Horisont 2020“ lõpuks ei saavuta ühisettevõte oma tööstusharu esindavate liikmete mitterahalise toetuse oodatavaid eesmärke, nagu on sätestatud määruses (EL) nr 560/2014 ja vastu võetud iga-aastastes töökavades; võtab teadmiseks ühisettevõtte vastuse, et see puudujääk väheneb ühisettevõtte hinnangul lähiaastatel märkimisväärselt, arvestades, et mitterahalise toetuse deklareerimine ja sertifitseerimine suureneb oluliselt vastavalt ühisettevõtte projektide lõpetamisele ning et ühtlasi võtsid tööstusharu esindavad liikmed ühisettevõtte juhatusele esitatud finantsperspektiivis kohustuse püstitada 2021. aastaks ja pärast seda täiendavad investeerimiseesmärgid; palub ühisettevõttel anda eelarve täitmisele heakskiidu andmise eest vastutavale institutsioonile aru kõigist selles valdkonnas toimuvatest muutustest; märgib, et 2019. aasta lõpus hõlmas lisategevuseks antud mitterahalise osaluse kogusumma (916 000 000 eurot) 2019. aasta kohta teatatud mitterahalist toetust ligikaudu 216 000 000 euro suuruses summas, kuid selle sertifitseerimisprotsess ei olnud COVID-19 pandeemia tõttu lõpule viidud ja see on käimas, nagu on märgitud kontrollikoja aruandes; palub ühisettevõttel viia 2019. aasta sertifitseerimisprotsess lõpule 2022. aasta juuniks;
B.

arvestades, et Euroopa Kontrollikoda (edaspidi „kontrollikoda“) on oma aruandes fondi eelarveaasta 2020 raamatupidamise aastaaruande kohta (edaspidi „kontrollikoja aruanne“) märkinud, et ta sai piisava kindluse selle kohta, et fondi raamatupidamise aastaaruanne on usaldusväärne ning selle aluseks olevad tehingud on seaduslikud ja korrektsed;
5.

märgib seoses eelmiste aastate järelmeetmetega, et instituut on teinud kindlaks võimalused jagada ressursse, arendada koostoimet ja suurendada koostööd teiste liidu ametitega, et suurendada tõhusust; tunneb eelkõige heameelt selle üle, et 2020. aastal allkirjastati Euroopa Liidu Intellektuaalomandi Ameti, Euroopa Kindlustus- ja Tööandjapensionide Järelevalve ning Euroopa Liidu Õiguskaitsekoolituse Ametiga kolm vastastikuse mõistmise memorandumit, mis käsitlevad koolitusteenuseid, hanketavasid, sisu jagamist ja personalihaldust; märgib lisaks, et instituut on huvitatud osalemisest Ungari valitsuse rakendatavas projektis, mille eesmärk on pakkuda kõigile Budapestis asuvatele rahvusvahelistele organisatsioonidele ühiseid kontoriruume; palub instituudil anda eelarve täitmisele heakskiidu andmise eest vastutavale institutsioonile selle partnerluse arengust aru;
22.

rõhutab, et kontrollikoda märkis oma aastaaruandes ELi ühisettevõtete eelarveaasta 2020 kohta, et toetusesaajate poolt deklareeritud personalikuludes esinevad püsivad süsteemsed vead, eelkõige VKEde ja uute toetusesaajate puhul; märgib, et sellistest vigadest on korrapäraselt teatatud ka ühise audititalituse ja tema lepinguliste audiitorite järelauditites; rõhutab, et selle aruande 40. leheküljel märgib kontrollikoda, et programmi „Horisont 2020“ personalikulude deklareerimise eeskirjade ühtlustamine ja lihtsustatud kuluvõimaluste ulatuslikum kasutamine on eeltingimus tulevaste teadusuuringute raamprogrammide veamäärade stabiliseerimiseks allapoole olulisuse piirmäära; ergutab FCH2 tugevdama oma sisekontrollisüsteeme, arvestades, et VKEd ja uued toetusesaajad on rohkem veaaltid;
24.

väljendab heameelt selle üle, et amet koostas 163 079 materjali ja vahendit, mis on seotud teadlikkuse suurendamise meetmetega ja millega kaugelt ületati 2020. aasta eesmärk (2 150 materjali ja vahendit); märgib, et amet säilitas COVID-19 pandeemia ajal esikoha Euroopa Liidu Väljaannete Talituse veebisaidi abil trükiste levitamisel; väljendab heameelt selle üle, et viimastel aastatel on ametit meedias rohkem mainitud, kusjuures 2020. aastal oli keskmiselt 92 mainimist nädalas ja 369 mainimist kuus, mis tähendab, et varasemate aastate mainimiste arv on kahekordistunud;
D.

arvestades, et liidu maksimaalne rahaline toetus ühisettevõttele (sealhulgas EFTA assigneeringud) vastavalt määrusele (EL) 2018/1488 on 486 000 000 eurot, mis koosneb maksimaalselt 386 000 000 eurost programmist „Horisont 2020“ (sealhulgas vähemalt 10 000 000 eurot halduskuludeks) ja maksimaalselt 100 000 000 eurot Euroopa ühendamise rahastust; arvestades, et osalevad riigid panustavad ühisettevõtte halduskuludesse vähemalt 10 000 000 eurot ja lisaks panustavad nad ühisettevõtte tegevuskuludesse summa, mis on proportsionaalne liidu rahalise toetusega (486 000 000 eurot); arvestades, et ühisettevõtte tegevuskulude katmiseks on ette nähtud osalevate riikide vähemalt 476 000 000 euro suurune osalus; arvestades, et erasektori liikmed teevad ise või lasevad oma koosseisu kuuluvatel üksustel ja nendega seotud üksustel teha ühisettevõttesse sissemakseid vähemalt 422 000 000 euro ulatuses, sealhulgas 2 000 000 eurot halduskulude katteks; arvestades, et mitmeaastase finantsraamistiku 2014–2020 kohaselt tuleb liidu toetus halduskuludesse eeljaotada, et katta jooksvad kulud ainult kuni 2023. aastani; arvestades, et osalevad riigid ja erasektori liikmed katavad ühisettevõtte halduskulud alates 2024. aastast täies ulatuses;
24.

rõhutab, et kontrollikoda märkis oma aastaaruandes ELi ühisettevõtete eelarveaasta 2020 kohta, et toetusesaajate poolt deklareeritud personalikuludes esinevad püsivad süsteemsed vead, eelkõige VKEde ja uute toetusesaajate puhul; märgib, et sellistest vigadest on korrapäraselt teatatud ka ühise audititalituse ja tema lepinguliste audiitorite järelauditites; rõhutab, et selle aruande 40. leheküljel märgib kontrollikoda, et programmi „Horisont 2020“ personalikulude deklareerimise reeglite edasine ühtlustamine ja lihtsustatud kuluvõimaluste ulatuslikum kasutamine on eeltingimus tulevaste teadusuuringute raamprogrammide veamäärade stabiliseerimiseks allapoole olulisuse piirmäära; ergutab ühisettevõtet tugevdama oma sisekontrollisüsteeme, arvestades, et VKEd ja uued toetusesaajad on rohkem veaaltid;
märgib, et amet tegutseb jätkuvalt Ungaris, kuigi Euroopa Liidu Kohus (edaspidi „Euroopa Kohus“) jõudis komisjoni algatatud kohtuasjas järeldusele, et Ungari tegevus on vastuolus direktiiviga 2008/115/EÜ (4) ning Euroopa Liidu põhiõiguste hartaga; märgib, et amet annab nende tagasisaatmisoperatsioonidega seoses operatiivabi; märgib, et kehtestatud on täiendavad kaitsemeetmed ja kõiki Ungari toetustaotlusi hinnatakse igal üksikjuhul eraldi; märgib, et Frontexi kontrolli töörühm kutsus ametit üles peatama oma toetustegevuse Ungaris; rõhutab, et Euroopa Kohtu otsuses antakse tegevdirektorile selged juhised määruse (EL) 2019/1896 artikli 46 rakendamiseks ja tegevuse peatamiseks Ungaris;

järeldab, et amet on täitnud Euroopa Parlamendi 21. oktoobri 2021. aasta resolutsioonis sätestatud tingimused ainult osaliselt; kutsub ametit üles esitama eelarve täitmisele heakskiidu andmise eest vastutavale institutsioonile üksikasjaliku tegevuskava selle kohta, kuidas ta kavatseb lahendamata mureküsimused lahendada, ning esitama nende meetmete jaoks selge ja üksikasjaliku ajakava; nõuab lisaks tungivalt, et amet võtaks kooskõlas kehtivate õigusaktidega kiiresti kõik OLAFi uurimises soovitatud vajalikud meetmed ning teavitaks eelarve täitmisele heakskiidu andmise eest vastutavat institutsiooni viivitamata nende menetluste ulatusest ja ajakavast; rõhutab, et ameti vastus on oluline element, mida tuleb 2020. aasta eelarve täitmisele heakskiidu andmise menetluses hinnata;
10.

võtab teadmiseks, et amet teeb Euroopa järelevalveasutuste ühiskomitee kaudu koostööd kahe teise Euroopa järelevalveasutusega – Euroopa Kindlustus- ja Tööandjapensionide Järelevalve ning Euroopa Pangandusjärelevalvega; võtab teadmiseks, et ühiskomitee viib läbi mikrotasandi usaldatavusanalüüse sektoriüleste suundumuste ning finantsstabiilsusega seotud riskide ja ohtude kohta, kuid tegeleb ka finantskonglomeraatide järelevalve, raamatupidamise ja auditeerimise, jaeinvesteerimistoodete ning tarbija- ja investorikaitsega seotud küsimustega; märgib, et ühiskomiteel on oluline roll ka teabevahetuses Euroopa Süsteemsete Riskide Nõukoguga ning Euroopa Süsteemsete Riskide Nõukogu ja Euroopa järelevalveasutuste vaheliste suhete arendamisel; märgib, et 2013. aastal allkirjastasid amet ja Euroopa Liidu Energeetikasektorit Reguleerivate Asutuste Koostöö Amet samuti vastastikuse mõistmise memorandumi, millega loodi teabevahetusraamistik juhuks, kui mõlema ameti õiguslikud kohustused langevad kokku energia hulgimüügiturgude valdkonnas, mis hõlmab kaupadega kauplemist ja tuletislepinguid; märgib, et amet täidab koos Euroopa Pangandusjärelevalvega peaarvepidaja funktsiooni ning et suur osa ameti hangetest on ühishanked, mis on tehtud koos teiste ametite ja komisjoniga; märgib peale selle, et amet on kasutusele võtnud halduse digiteerimisprogrammi, mis põhineb ühisel IT-tarkvaral, mis hõlmab kuut liidu ametit, mis teevad ühiselt koostööd, et teavitada üksteist parimatest kasutajatavadest ja uutest versioonidest;
7.

märgib, et 2020. aastal koordineeris amet 38 452 kalalaeva inspekteerimist, mille tulemusel avastati 1 682 kahtlustatavat rikkumist, mida on 2019. aasta arvnäitajatega võrreldes vastavalt 18,75 % ja 44,25 % rohkem; on veendunud, et need arvud näitavad, et kontrollid ja nende järelmeetmed on ühise kalanduspoliitika reeglite järgimise tagamiseks jätkuvalt oluline vahend; märgib siiski, et see suurenemine peidab endas piirkondadevahelisi erinevusi, kuna suurenemine toimus läänepiirkonna vetes (+ 27 %) ja Vahemerel (+ 141 %), sellega kaasnes aga vähenemine Läänemerel (–20 %), Põhjamerel (–49 %), Mustal merel (–11 %) ning NAFO ja NEAFCi piirkondades (–36 %); kutsub ametit üles esitama nende muudatuste põhjuste kohta üksikasjalikumat teavet; juhib tähelepanu sellele, et inspekteerimisel ja muudel järelmeetmetel on oluline roll mitte ainult kalavarude nõuetekohasel majandamisel, vaid ka liidu kaluritele võrdsete tingimuste tagamisel;
1.

märgib rahuloluga, et 2020. aastal tehtud eelarve jälgimise pingutuste tulemusel oli kulukohustuste assigneeringute täitmise määr 99,54 %, mis on 2019. aasta määrast 0,32 % võrra väiksem; peab siiski kahetsusväärseks, et maksete assigneeringute täitmise määr oli 22,33 %, mis oli 2019. aasta määrast 18,72 % võrra madalam; arvestades, et see vähenemine on tingitud täitmata kulukohustuste ülekandmisest järgmisse eelarveaastasse summas 177 578,67 eurot ehk 78 % sõlmitud, aga aasta lõpuks veel täitmata IT-teenuste lepingute jaoks eraldatud summadest;